# Negrondes

Negrondas (Négrondes en francés) es una comuna d'Occitània, dins la region istorica de Perigòrd, situada dins lo departament de Dordonha de la region de Novela Aquitània, ancianament d'Aquitània.

## Geografia
### Perimètre dau territòri

Comunas confrontantas de Negrondes :
| Lemzor | Veunac | Cornhac d'Eila |
| | | Sent Jòri las Blos |
| Sent Front d'Alems | Sòrges (com. nov. de Sòrges e Ligüers en Perigòrd) | |

## Toponimia

La prononciacion es [ne’grũ$^n$de$^j$]. Negrondes es atestat au segle XIII, emb lo nom actuau. Chantal Tanet e Tristan Hordé postulan un nom germanic d'òme, Nicbrannus, emb una influéncia de l'adjectiu negre. Per lo site de las comunas de Dordonha l'origina es benleu Neriusumnis, « las aigas de Nerius, divinitat gallesa », puei l'atraccion de l’occitan negra onda explicariá la fòrma actuala. Per Negrondes, Néronde (Léger), Néronde-sur-Dore (Puèi de Doma) e Nérondes (Char), Dauzat e Rostaing evòcan una raiç nirum- o nirom-, sens poder n'esclairar l'origina e lo sens, emb un sufixe « gallés e pre-gallés » -ate. Delamarre, per los diferents Néronde(s), mas pas per Negrondes, bastís un nicro-randa, « frontiera au flume Nicros » (Nicros seriá l'etime de Neckar e de diferents rius, Nère, Nouère, Négron). Mas dins un libre precedent, l'autor disiá la dificultat que i a a traduire randa per limita, totben que lo tipe equoranda / icoranda aja aqueu sens. Las fòrmas ancianas daus diferents Néronde(s) asseguran lo passatge per Nigr-, Negr-, mas de totas las que citan Dauzat e Rostaing, una sola es en -ande, la dau Puèi de Doma, Neyrande, e enquera en 1789 (la mapa de Cassini dona Neyronde çaiquelai)$^,$$^,$$^,$$^,$; i a donc una dificultat a pausar un etime en -anda per de luòcs qu'an tots una finala en -ond(e) e de las fòrmas ancianas, sovent dau prumier millenari, en -ond-, -und-, -omt-, quitament en supausant l'atraccion d'un mot coma onda, que podiá dificilament èsser generala. Fau apondre que ni la preséncia d'un cors d'aiga important, ni la d'una frontiera gallesa coneissuda son pas daus punts comuns aus diferents Ne(g)ronde(s); dau mins, es pas entau per Negrondes, situat sus un planetge sens riu e lonh de la frontiera daus Petrocorii.

## Administracion

Lista daus cònsols successius :
| Periòde | Periòde | Identitat | Etiqueta | Qualitat |
| mai de 2020 | 2026 | Françoise Decarpentrie | | |
| març de 2008 | 2020 | Claude Camelias | sens etiqueta puei divers mança | retirat de director de CFA |
| març de 1971 | 2008 | Henri Marsaud | | |
| març de 1960 | 1971 | Henri Lhote | | |
| octobre de 1944 | 1960 | Antoine Sudreau | | |
| 1925 o davant | octobre de 1944 | Alphonse Lacombe | | negociant |
| Totas las donadas non son pas encara conegudas. |||||
* Abans la refòrma cantonala de 2014, aplicada en 2015, la comuna èra dau canton de Savinhac de las Gleisas; es aura dau canton de Tivier.

## Demografia

modificar « persona »  v · d · m 
Evolucion demografica Populacion comunala actuala (2013): 835, totala: 847 :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 774 | 623 | 755 | 950 | 912 | 960 | 915 | 906 | 914 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 932 | 927 | 939 | 982 | 1 011 | 1 068 | 976 | 991 | 947 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 885 | 968 | 970 | 817 | 884 | 798 | 772 | 831 | 691 |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 635 | 603 | 565 | 578 | 664 | 659 | 782 | 799 | 816 827 |
| 2009 | 2010 |
| 818 830 | 838 848 |
| Fonts ||
| Base Cassini de l'EHESS - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||

## Veire tanben

* Comunas de Dordonha

## Nòtas

* 1 2 https://web.archive.org/web/20171219111901/http://communes-oc.cg24.fr/cantons/savignac-les-eglises/NEGRONDES.htm
* 1 2 Chantal Tanet et Tristan Hordé, Dictionnaire des Noms de Lieux du Périgord, ed. Fanlac, segonda edicion, 2000, p. 248
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 492
* ↑ Xavier Delamarre, Noms de lieux celtiques de l'Europe ancienne, ed. Errance, 2012, p. 206
* ↑ Xavier Delamarre, Dictionnaire de la Langue gauloise, ed. Errance, 2na edicion, 2008, p. 163-164
* Portau de Perigòrd